Estem millor que fa cent dies?\nHi ha un vell principi en política que els partits practiquen amb entusiasme inigualable: Mantenir en el càrrec l'incompetent, que, com a tal, ha denunciat un periodista o la lleial oposició. La mania esdevé d'aquella dita de "mantenella i no enmendalla" a la que és tan afí la classe política espanyola i, per descomptat, la de casa nostra. Exemple mes recent, l'anunci del portaveu Homs de que la Generalitat presentarà un nou recurs davant elTSJC -després de la garrotada rebuda- i a continuació un altre davant el Suprem per la barbaritat en què s'ha convertit el Concurs de l'ATLL adjudicat a ACCIONA. Tant fàcil que hagués estat cessar al causant del despropòsit i retornar-li els diners al concursant madrileny, i al banquer brasiler!.\nPerò, clar, això seria tant com reconèixer que hi ha quelcom de "personal" en el conflicte i això seria massa per al govern que compleix avui els cent primers dias del segon mandat del president Mes qui, una vegada mes, salvarà les seves pròpies responsabilitats polítiques acusant l'oposició de propiciar, amb les seves propostes, el dia de la marmota, però també dient a Madrid una cosa i a aquí, una altra.\nPer si no n'hi hagués prou, ahir quan el col·lega d'e-Notícies recordava a Homs que el president havia mentit l'altre dia a la ràdio al periodista que l'entrevistava, i que ell també ho havia fet, una cosa semblant a trencar-se en la relació amb els mitjans catalans a la seu del Govern de Catalunya. Perquè no és freqüent que a un polític, especialment si és president de la Generalitat, se li digui mentider en una roda de premsa institucional d'una forma tan clara i a més amb proves., Per això ,un creu que, a partir d'ara, res tornarà a ser igual que abans, perquè la dignitat del càrrec no pot permetre's el luxe de donar la callada per resposta i molt menys dissimular.\nEstem millor que fa cent dies? Pinta d'una altra manera el futur immediat després de la reunió "secreta" entre Rajoy i Mas? Podrà pagar la Generalitat als seus funcionaris i el deute que li venç aquest mes?.Caminem de nou cap a unes eleccions anticipades abans que acabi l'any, si els partits catalans no es posen d'acord i el ministre Montoro no arregla el tema del sostre del dèficit amb el beneplàcit de Brussel·les?. Són preguntes complexes que caldrà contestar immediatament i, sobretot, mesurar-se en fer-ho, perquè el temps en què la culpa només és dels altres ja ha passat, i per tant, ja no colen ni els focs d'artifici, ni tampoc hi ha mes conills en la cistella.


Sala de premsa d'Onada Edicions: d’agost 2020\n"Aquells bohemis vora mar". Descriu ressenya "El camí i la mar i altres contes en paper"\nLa memòria i la identitat. Aquests són els dos puntals sobre els que s'assenta "El camí i la mar i altres contes en paper" en la ressenya que ha fet l'editora Carme Pinyana del llibre de Jesús Bernat, obra guanyadora del Premi de Narrativa Vila d'Almassora, i publicada al cultural Descriu.org\nPinyana exposa el rerefons de la vintena d'històries curtes confeccionades per l'escriptor almassorí. Provenen dels records i de la nostàlgia del bar familiar de l'autor, a la vora de la mar del seu poble, per on passaven tota mena de personatges peculiars: "llauradors, mariners, músics, turistes alemanys i francesos, que se sentien lliures en l’ambient del bar del Maso, a vora mar, només a tres quilòmetres, però suficientment lluny, del poble beat i excessivament controlador que era Almassora".\nA tots ells, Bernat els ret homenatge en aquestes pàgines. Des de l'emoció i el record, l'autor recupera la seua memòria, i perfila aquelles situacions que d'una manera o d'altra, va conèixer de primera mà. A algunes d'elles s'hi sumen les il·lustracions de Amat Bellés, Paco Membrado i Joseluís Guntúriz, entre altres dibuixants.\nÉs inevitable copsar l’enyor que Jesús Bernat sent per aquells temps i per aquella gent, individus quasi mítics, fora de sèrie, epicuris de llegó i sèquia plena, aventurers germànics de turisme incipient, que ell va conèixer i amb qui va créixer en edat i en coneixements i valors.\nEtiquetes de comentaris: El camí i la mar i altres contes en paper, Jesús Bernat\n"Aquells bohemis vora mar". Descriu ressenya "El c...


Fort del Cap Enderrocat - Viquipèdia, l'enciclopèdia lliure\nFort del Cap Enderrocat\nCap Enderrocat, al fons la badia de Palma\nEntitat territorial administrativa Llucmajor (Mallorca)\n39° 28′ 34″ N, 2° 43′ 29″ E / 39.47611°N,2.72472°E / 39.47611; 2.72472Coord.: 39° 28′ 34″ N, 2° 43′ 29″ E / 39.47611°N,2.72472°E / 39.47611; 2.72472\n4 setembre 1996\nEl fort del Cap Enderrocat és una antiga fortificació situada al Cap Enderrocat, a la costa del terme municipal de Llucmajor, Mallorca, que disposava de bateries de costa per a la defensa de la badia de Palma.\nEl primer estudi de la construcció d'aquesta fortificació data de 1889 amb els objectius de creuar focs amb el castell de Sant Carles, al ponent de la badia de Palma, i cobrir la costa de llevant des del flanc de llevant del fort de la Torre d'en Pau fins al cap de Regana.\nEl 1897 es redactà el projecte preveient l'expropiació de poc més de 19 hectàrees per un preu de 3143,7 ptes. a la finca de Son Granada. El projecte fou aprovat el 22 de gener de 1898. Precisament aquest any, a causa de la declaració de guerra amb els Estats Units d'Amèrica (Guerra Hispano-estatunidenca), el projecte es reconvertí en el d'una "bateria provisional" sense l'armament previst, sinó quatre canons que es trobaven a Palma. Als terrenys de propietat militar se sumaren, en el costat esquerre, els expropiats per a la construcció d'un observatori lateral del foc de les bateries immediates a la costa. En total foren 120 000 m² expropiats a la dita finca, més altres 600 m² d'habilitació d'un camí d'accés. El 1903 l'armament que muntava la bateria del front del flanc dret del fort, que defensava part de la badia de Palma, era de 4 canons H.E. Munaiz-Argüelles de 15 cm situats en una cota de 28 m. El front esquerre que defensava la costa fins al Cap de Regana, disposava de quatre obusos H.S. Ordóñez de 24 cm situats a 35 m sobre el nivell de la mar. El 1908 es redactà un projecte per a la instal·lació de vuit obusos. El 1921 s'ordenà la redacció d'un projecte per a la instal·lació de projectors elèctrics. El 4 de gener de 1927 s'aprovà el projecte de 1925 per a instal·lar-hi dos projectors, un en el fortí i un altre en la bateria annexa, anomenada d'Alfons XIII; és a dir, un a cada flanc del fort. Les obres s'acabaren el desembre del 1927. El lliurament al Regiment Mixt d'Artilleria es produí el mes de gener de 1930. El 1939 es redactà un pressupost d'obres de reparació i ampliació de serveis. En aquesta data s'havia desartillat la bateria de 4 canons t.R. 15 cm Munaiz-Argüelles, aprofitant-se les seves sales de reposats per a allotjar camions i un cotxe lleuger. El 1954 el fort complia funcions de campament de reclutes. En l'estiu de 1996 hi havia encara una petita guarda militar. Finalment fou comprat per una entitat privada per al seu reacondicionament en un hotel de luxe.\nLa rehabilitació del Fort de Cap Enderrocat de Llucmajor va ser obra de l'arquitecte Antonio Obrador. El projecte tenia l'objectiu de recuperar una antiga fortificació militar que es trobava en ruïnes, per convertir-la en un hotel respectuós amb l'essència arquitectònica de la construcció i el seu entorn. Aquesta rehabilitació va rebre el Premi de Patrimoni Cultural de la Unió Europea/Premis Europa Nostra 2017, atorgat per la Comissió Europea i l'associació Europa Nostra. El jurat de premi, va avaluar un total de 202 projectes de 39 països europeus, va valorar el projecte de rehabilitació pel fet de ser 'una proposta imaginativa per a reutilitzar un edifici militar' i perquè representa "una manera efectiva i respectuosa amb l'entorn de revitalitzar un espai que plantejava nombrosos reptes per la seva complexitat.\nÉs el major dels forts mallorquins. Està excavat directament en el marès, amb gruixes en les voltes que varien entre 1 m als locals auxiliars i 4 m sobre els recanvis de municions i magatzems de pólvora. Un generós talús de terra incrementa la protecció i facilita el camuflatge, la circulació es realitza exclusivament per camins coberts a les vistes i al foc enemics, i està tan ben dissimulat que pràcticament és impossible distingir-lo des del mar (a principis del segle XX els avions no existien). Té dos fronts actius (artillats), ambdós marítims.\nEn trobar-se aquesta bateria tan allunyada d'altres llocs fortificats, pràcticament aïllada (el més pròxim és el fort de la Torre d'en Pau, a 7,5 km), es construí una sèrie de defenses contra un hipotètic atac sorpresa per terra: un fossat que envoltava tota la bateria pels costats de terra (tres de quatre que formen el recinte), i que estava flanquejat per quatre caponeres acasamatades disposades per a foc de fuselleria. La profunditat del fossat en el portal d'entrada (en el front de gola) és de 4,20 metres. També es disposaren filats a la contraescarpa i una trinxera carlina i emplaçaments per a canons lleugers a l'escarpa.\nTotes les peces disposaven d'emplaçaments individuals a barbada, i a l'interior de les travesses se situaven els recanvis de peça, és a dir, els magatzems per a la munició d'ús immediat. Per evitar la humitat, aquests locals estaven folrats de fusta i molt ben ventilats, i per a major seguretat, s'il·luminaven des dels passadissos mitjançant quinqués a través de timpans envidriats. Unes altres travesses, una mica més grans, servien d'allotjament a prova dels artillers, que així podien guarnir permanentment les seves peces.\nA rereguarda dels fronts artillats, se situaven els immensos magatzems necessaris per donar la suficient autonomia operativa al fort i, encara més enrere, la zona de vida i serveis, així com la porta d'entrada, d'aspecte monumental, com era costum a l'època. Just a sota hi ha una poterna que permet un accés discret al fossat. Com la resta del fort, i malgrat trobar-se al davant menys perillós (la gola), la porta també està en desenfilada i s'hi accedeix mitjançant una rampa descendent.\nA Wikimedia Commons hi ha contingut multimèdia relatiu a: Fort del Cap Enderrocat\n↑ 1,0 1,1 1,2 Conde, M. «Baterías de costa de la bahía de Palma», 2003. Arxivat de l'original el 2016-03-03. [Consulta: 1r juny 2010].\n↑ «EU Prize for Cultural Heritage / Europa Nostra Awards 2017: 29 winners from 18 countries announced - Europa Nostra» (en anglès). Europa Nostra, 05-04-2017.\n↑ 3,0 3,1 3,2 3,3 Albertí, J.B «El fort d'Enderrocat. La seva història, les nostres històries». Pregó fires de Llucmajor, 2007.\nObtingut de «https://ca.wikipedia.org/w/index.php?title=Fort_del_Cap_Enderrocat&oldid=27996311»\nEdificis de Llucmajor\nFortificacions de Mallorca\nMonuments històrics de Llucmajor\nLa pàgina va ser modificada per darrera vegada el 10 ago 2021 a les 17:42.


Última plana: Stefan Zweig – El mundo de ayer\nSi dóna sempre un poc de vertigen escriure un post comentant l’obra d’aquest europeu il·lustre, la sensació s’accentua si el llibre en qüestió és aquest. El mundo de ayer no és una autobiografia, ni pretén ser-ho, tot i a pesar d’estar redactada en primera persona i des del punt de vista de la vida d’un home tan excepcional com ho degué de ser Stefan Zweig. Més bé pense que podríem definir la novel·la (¿?) com el retrat dels anys més decisius i horrorosos que van configurar l’Europa que coneguem hui en dia.\nZweig es converteix en els ulls i l’ànima dels països on va viatjar des de la seua joventut, pràcticament tot Occident, i Rússia; a través de la seua mirada, compartim vicisituds i som testimonis de primera fila de reunions amb personatges que marcaren la cultura contemporània, des de la seua formació alguns, fins a la seua consagració i decadència altres. Hi ha noms que segons el meu parer, s’han diluït en el temps, mentre altres són del tot il·lustres i eminents, i engloba tant músics, com poetes, o pintors, escultors i fins i tot polítics. Zweig s’envoltava de la crème de la crème cultural de la primera meitat del segle XX, de la qual parla, almenys per a mi, amb una sorprenent naturalitat, el que en ocasions fa que ens preguntem si al darrere hi ha una falsa modèstia.\nDe tota manera, no deixa de ser un plaer anar de la mà de Zweig per aquesta Europa, que té la capacitat d’allotjar les llums més cegadores i les ombres més funestes. Crec que gràcies a ell conec un poc millor l’esperit d’aquesta època, ja que l’autor, amb les seues paraules transmet a la perfecció les emocions, pors o ambicions del seus ciutadans. A més, de tant en tant trobes joies de la narració, com l’evocador passatge on l’autor visita la tomba de Tolstoi, o la descripció d’un lapse del geni creatiu de Rodin, presenciat per ell mateix en directe, encara que no ens falten les cruels sensacions, especialment les dels capítols finals dedicades a Hitler i la Segona Guerra Mundial.\nPotser, per posar algun però, he trobat a faltar una major implicació sentimental o familiar de l’autor al llarg de les pàgines: llevat del principi, on es parla de la mare i el pare, i al final, quan es menciona un germà i una companya, res més es diu d’un personatge, en què s’acaba convertint ell mateix, que intuïm passional i altament sensible i intuïtiu. Raurà ací l’explicació de com un home que estimava tant la vida i la cultura va acabar suïcidant-se ben lluny de sa casa?\nPer anar acabant, i per si a aquestes alçades del post no s’ha notat, recomane la lectura d’El mundo de ayer, una lectura que ha de ser pausada i amb una llibreta al costat per extreure-li el suc que es mereix, com totes les seues obres.\nPD1: Se m'oblidava dir que recomane també al 100% la pel·lícula Gran Hotel Budapest, basada en part en aquest llibre i en la figura de Zweig. A banda de ser molt divertida, té un argument i una fotografia delicioses!\nPD2: Si voleu seguir el desenllaç d'El mundo de ayer, una opció diferent és la de la novel·la gràfica de Guillaume Sorel i Laurent Seksik, Els últims dies de Stefan Zweig. Potser trobeu a les seues pàgines la resposta del que més amunt plantejava...\nPublicat per Alícia a 29.12.16\nEtiquetes de comentaris: 5/5*, Alemanya, Anglaterra, art, Àustria, biografia, crònica, exili, Història Contemporània, identitat, literatura, llibres, pel·lícula, Primera Guerra Mundial, ràbia, Segona Guerra Mundial, tristesa, Zweig


Catalunya s'adhereix a la campanya de l'ONU i l'OMS per a la millora de la qualitat de l'aire a les ciutats. Departament de Territori i Sostenibilitat\nCatalunya s'adhereix a la ...\nLa campanya BreatheLife s’ha presentat aquest dilluns en el marc de la Cimera del Clima que se celebra a la ciutat alemanya de Bonn.\nCatalunya, conjuntament amb altres regions membres de la Xarxa de Regions per al Desenvolupament Sostenible nrg4SD, s'ha sumat a la campanya BreatheLife, impulsada per l'Organització Mundial de la Salut i la Coalició de Clima i Aire net. La campanya es va presentar la setmana passada a la Conferència de les Parts COP23 sota el Programa de Medi Ambient de les Nacions Unides.\nAquesta iniciativa se suma a les accions que està duent a terme la Generalitat per millorar la qualitat de l’aire i informar de la situació, principalment a la conurbació urbana de Barcelona.\nEl mes vinent entren en vigor les restriccions de circulació a Barcelona i 39 municipis més del seu entorn en situacions d’alta contaminació, quan es declari un episodi ambiental.


El Firal d'Olot no tindrà arbres prop de les façanes d'edificis singulars - Diari de Girona\nEl Firal d'Olot no tindrà arbres prop de les façanes d'edificis singulars\nx.v. 29.12.2017 | 09:15\nEls arbres del Firal sense les lloses del paviment, ahir a la tarda. X.V.\nL'alcalde d'Olot, Josep Maria Corominas (PDeCAT), ha anunciat que els edificis emblemàtics del Firal no tindran arbres davant per tal de realçar la façana. Corominas ha precisat que trauran els arbres de davant del Teatre Principal, de la casa Sola Morales i de la casa Gaità Vila (llibreria Drac).\nL'alcalde, ahir, va avançar que tornaran a plantar arbres petits a l'esplanada del Firal Petit. Això no obstant, l'Ajuntament, segons ell, té clar que al Firal Petit hi ha de quedar una gran esplanada que serveixi de zona de reunió de vianants i per a jocs infantils. En la fase inicial de les obres, varen treure 10 grans arbres del Firal Petit que guarden amb la voluntat de replantar-los.\nA més de treure els arbres, han desplaçat un transformador elèctric. També han eliminat el decalatge. Per aquesta zona ha de passar el túnel entre els pàrquings de l'Illa del Teatre i del Firalet. El pas subterrani té la finalitat de reduir el pas de vehicles per la zona.\nEl Firal Petit fa de separació entre el Firal i el Firalet. Quan les obres estiguin acabades, formaran un gran passeig en el centre de la ciutat.\nL'alcalde va avançar que, després de les vacances de Nadal, els olotins notaran més activitat en les obres. La previsió és que els treballs superin la part inicial de l'activitat, ara centrada davant de la casa Gaietà Vila i en el carrer de davant de la façana del Teatre Principal.\nAra, l'antic paviment de mosaic posat a principis dels setanta està tret i els arbres han quedat arran de terra.\nEn els carrers laterals de davant del Teatre Principal han elevat el paviment i hi instal·len les conduccions de sanejament, aigua, gas, electricitat i fibra òptica.\nSegons ha explicat l'alcalde, les obres avancen segons el ritme previst. Així doncs, la previsió és que per les festes del Tura de l'any vinent, el Firal estigui preparat per fer-hi concerts, concursos d'escacs, passejades de gegants i les altres activitats que hi solen fer cada any.\nLes obres del Firal varen començar l'1 d'agost i varen tenir una aturada per les Festes del Tura i després han continuat sense interrupcions.\nPer la centralitat que tenen, són unes obres considerades de gran importància per a la imatge de la ciutat. Per això, abans de començar-les, va tenir lloc un procés participatiu per tal d'escollir entre 3 projectes finalistes.


Botes de Pell - Complements\nSelecció de botes de pell per vi, 100% naturals i de producció artesanal. Botes de vi úniques amb les que poder gaudir del vi amb els amics i la família fora de casa, conservant el vi en unes condicions òptimes i idònies mantenint el seu gust i sabor.\nBota de Pell per a vi amb capacitat per 1 litre. Fabricada 100% artesanalment amb la certificació i el segell PAQ (Producte Artesanal Qualificat) otorgat per la Generalitat de Catalunya que garantitza que l'origen i la naturalesa del producte ha sigut elaborada i fabricada per una empresa artesana.\nBota de Pell per a vi amb capacitat per 1'5 litres. Fabricada 100% artesanalment amb la certificació i el segell PAQ (Producte Artesanal Qualificat) otorgat per la Generalitat de Catalunya que garantitza que l'origen i la naturalesa del producte ha sigut elaborada i fabricada per una empresa artesana.


8 de març Dia Internacional de les Dones. "Compromís per l'equitat de gènere " - Inici\n8 de març Dia Internacional de les Dones. "Compromís per l'equitat de gènere "\nDimecres, 8 de març de 2017 a les 12:14\nAvui, dia 8 de març, Dia Internacional de les Dones, volem donar veu i reforçar un cop més a les dones, en el seu paper capdavanter en la nostra societat, en tots els àmbits econòmic, laboral, familiar, social i cultural.\nAmb les campanyes que enguany han dut a terme la Generalitat de Catalunya “Corregim la Desigualtat” i la Diputació de Barcelona, “Iguals vol dir iguals” es vol posar l’accent a la necessitat i importància del treballar per a la igualtat efectiva i real entre homes i dones. Sabem que per transformar la realitat cal el treball i l’esforç de tots i totes en el nostre dia a dia, igualant el tracte, el llenguatge, el reconeixement social i també el reconeixement econòmic del paper de les dones i homes, amb igualtat.\nÉs per això que un cop més, el Consell Comarcal del Vallès Oriental volem manifestar el nostre suport a totes les iniciatives i accions que es duen a terme des del món local, en commemoració a aquesta diada. Difonent i compartint podem prendre més força.\nDes de l'Observatori- Centre d'Estudis del Vallès Oriental hem editat una infografia amb dades generals del mercat de treball a Catalunya i a la comarca. Per visualitzar-la cliqueu aquí\nDarrera actualització: 08.03.2017 | 12:51\nEnllaç al manifest (Diputació de Barcelona)


INFANTIL: SANT JORDI - Escola Pia Sitges\nINFANTIL: SANT JORDI\nPàgina inicial/10 Infantil, Entorn, Relació Entorn/INFANTIL: SANT JORDI\nUn any més ha arribat l’esperat Sant Jordi: bon temps, roses, llibres, alegria… i els nens i nenes d’Educació Infantil l’hem celebrat com cal. Al matí hem fet uns tallers relacionats amb el dia: alguns hem fet roses per decorar els arbres del pati, altres hem fet dracs per enmarcar el drac que estava a punt d’entrar al castell que altres nens i nenes han pintat i enrajolat. Un matí de tallers on hem compartit una estona tots i totes. A la tarda, hem anat a escoltar a la sala d’actes un conte-contes ben divertit on la llegenda de Sant Jordi ha estat ben present!\nadminepc2018-04-29T18:54:47+02:0010 Infantil, Entorn, Relació Entorn|\nTaller de Graffittis a ViP\nEl món de l’empresa a Batxillerat


Homenatge del Palau als campions petits i grans\nAbans del partit contra el Bada Osca, els blaugrana que van guanyar medalla a l’Europeu de Croàcia i 28 jugadors del planter campions d’Espanya amb les seleccions catalanes han estat reconeguts sobre la pista\nJornada de reconeixements multitudinaris en el retorn de l’handbol al Palau Blaugrana. Abans de l’inici del partit de Lliga Asobal entre el Barça Lassa i el Bada Osca, s’ha fet un acte d’homenatge als campions blaugrana en diverses categories. El Palau ha rebut amb un gran aplaudiment els 28 joves de les categories inferiors de l’handbol blaugrana que fa unes setmanes es van proclamar campions d’Espanya amb les seleccions catalanes infantil, cadet i juvenil, respectivament.\nTot seguit, els joves del planter han format un passadís per rebre els jugadors que van aconseguir medalla en l’Europeu que es va disputar a Croàcia durant el mes de gener. En primer lloc han sortit a la pista Sorhaindo, N’Guessan i Dika Mem, que van guanyar el Bronze amb la selecció francesa. A continuació ha estat el torn dels campions de l’Europeu amb la selecció espanyola. Pérez de Vargas, Entrerríos, Ariño, Valero Rivera i Viran Morros han rebut el reconeixement del Palau després de fer-se amb l’Or continental.\nL’acte ha comptat amb la presència del directiu de la secció d’handbol, Joan Bladé, i els membres de la comissió esportiva Xavier López i Joan Balcells.Tant els joves del planter com els campions del primer equip han rebut un regal per part del Club en reconeixement als èxits aconseguits amb les respectives seleccions.


Sitges retrà homenatge a Lluís Companys 2014\nL’Alcalde de Sitges presidirà el proper dimecres 15 d’octubre a les 20 hores l’acte institucional d’homenatge al president Lluís Companys, coincidint amb l’aniversari de la seva mort.\nPartits polítics, associacions i entitats faran un homenatge al president Lluís Companys el proper dimecres 15 d’octubre a les 20 hores, coincidint amb l'aniversari del seu afusellament el 15 d'octubre de 1940. El monòlit en record a la seva memòria serà el lloc on es farà l’acte institucional per recordar qui va ser president de la Generalitat de Catalunya, durant la Segona República.\nLes darreres paraules de Companys al seu testament sintetitzen els ideals d'aquest gran defensor de Catalunya: “A tots els qui m'han agreujat perdono; a tots els qui hagi pogut agreujar demano perdó. Si he de morir, moriré serenament. No queda tampoc en mi l'ombra d'un rancor. Donaré gràcies a Déu que m'hagi procurat una mort tan bella pels ideals. Ell ha volgut aquest destí, i li dec encara la gratitud d'aquesta placidesa i serenitat que m'omple en pensar en la mort, que veig atansar-se sense temor. La meva petitesa no podia esperar una fi més digna. Per Catalunya i tot el que representa de Pau, Justícia i Amor”.\nAquest és el segon any consecutiu que l’Ajuntament de Sitges organitza l’acte institucional en homenatge a la figura i el llegat del President Companys.


El matrimoni a Espanya\nEl matrimoni a Espanya es pot celebrar de manera civil o religiosa. En el primer cas, la celebració es realitza davant el jutge encarregat del Registre Civil o el delegat designat reglamentàriament, l’alcalde d’un municipi o el regidor en qui aquest delegui, i el funcionari diplomàtic o consular encarregat del Registre Civil a l’estranger. En el cas del matrimoni religiós, aquest pot celebrar-se segons les confessions reconegudes en l’Estat: catòlica, jueva, evangèlica i islàmica. En totes dues situacions, això sí, són necessaris dos testimonis majors d’edat i la inscripció de l’enllaç en el Registre Civil. Totes aquestes qüestions estan regulades en la Llei 13/2005, d’1 de juliol, que modifica la regulació del matrimoni en el Codi Civil i reconeix, a més, que l’enllaç “tindrà els mateixos requisits i efectes quan tots dos contraents siguin del mateix o de diferent sexe”.\nPrecisament, aquests requisits no permeten casar-se a aquells que:\nEstiguin lligats amb una altra persona per vincle matrimonial, és a dir, a les persones separades que encara no han obtingut el divorci.\nMenors d’edat no emancipats (només poden casar-se els majors de 16 anys emancipats, que no viuen amb els seus pares, i els majors de 14 anys als qui li ho permeti un jutge mitjançant dispensa, amb justa causa i a instàncies de part).\nParents en línia recta per consanguinitat o adopció.\nCol·laterals per consanguinitat fins al tercer grau.\nEls condemnats com a autors o còmplices de la mort dolosa del cònjuge de qualsevol d’ells.\nAixí mateix, quan dues persones disminuïdes psíquiques desitgen casar-se, un metge del Registre Civil ha d’emetre un dictamen facultatiu que declari si els futurs contraents reuneixen els requisits de capacitat exigits per al matrimoni, és a dir, si són aptes per a prestar el consentiment.\nQuant a la paperassa, és necessari presentar la partida de naixement, el certificat d’empadronament, una instància signada pels interessats, una Declaració jurada o afirmació solemne de l’estat civil i una fotocòpia del DNI o passaport. A més, si un dels contraents és vidu o divorciat, ha de presentar la certificació anterior de matrimoni i el certificat de defunció del cònjuge o de divorci, respectivament. Cada parella ha de lliurar tota aquesta documentació en el Registre Civil, encara que, en el cas dels matrimonis religiosos, sol ser el rector qui s’encarrega de portar els papers al Registre. “Les persones divorciades han d’acreditar que hi ha sentència de divorci i les persones vídues han de fer el propi amb el certificat de defunció de la seva parella anterior, ja que, en cas contrari, podrien estar cometent bigàmia”, explica el vocal de l’Associació d’Advocats de Família, Isidro Niñerola Jiménez.\nQuan tots dos contraents són estrangers i decideixen casar-se a Espanya, el matrimoni pot celebrar-se d’acord amb la forma prescrita per als espanyols o complint l’establerta per la llei personal de qualsevol d’ells. A més, l’advocada Ana Roselló, especialitzada en Estrangeria i membre del Col·legi d’Advocats de València, recorda que “n’hi ha prou que un dels dos cònjuges estigui empadronat en un municipi espanyol per a tenir dret casar-se”. “Els documents que han de lliurar són els mateixos que s’exigeixen a qualsevol altra persona, però amb els certificats de naixement legalitzats al seu país i, en lloc de DNI, han d’aportar el passaport i la targeta de residència, si la tenen”.\nVes a la pàgina següent: Requisits a l'estranger »


Definició de “Valor Raonable” d’acord amb la recent modificació de Pla General Comptable | Assessoria SM Gestió (Barcelona) Fiscal, laboral\nDefinició de “Valor Raonable” d’acord amb la recent modificació de Pla General Comptable\nRecentment s'ha publicat el Reial Decret 1/2021, de 12 de gener , pel qual es modifica el Pla General de Comptabilitat , entre d'altres.\nUna de les modificacions és la definició del Valor Raonable inclosa en el Marc Conceptual ( tant del PGC Normal com del PGC PIMES).\nDe fet, es tracta d'una de les poques modificacions que afecten a les pimes.\nAixí mateix, el Reial Decret, al seu article quart, modifica les Normes d'adaptació del Pla General de Comptabilitat de les entitats sense ànim de lucre i el model de pla d'actuació de les entitats sense ànim de lucre aprovades pel Reial Decret 1491/2011, de 24 d'octubre.\nPel que fa a l'afectació al Pla Comptable de les fundacions i les associacions subjectes a la legislació de la Generalitat de Catalunya, regulat en el Decret 259/2008, haurem d'esperar que es publiqui la adaptació.\nCom dèiem, una de les modificacions és la definició del Valor Raonable inclosa en el Marc Conceptual . La nova redacció de la seva definició és la següent:\n«2. Valor raonable.\nÉs el preu que es rebria per la venda d'un actiu o es pagaria per transferir o cancel·lar un passiu mitjançant una transacció ordenada entre participants en el mercat en la data de valoració. El valor raonable s'ha de determinar sense practicar cap deducció pels costos de transacció en què es pugui incórrer per causa d'alienació o disposició per altres mitjans. No tindrà en cap cas el caràcter de valor raonable el que sigui resultat d'una transacció forçada, urgent o com a conseqüència d'una situació de liquidació involuntària.\nEl valor raonable s'estima per a una determinada data i, ja que les condicions de mercat poden variar amb el temps, aquest valor pot ser inadequat per a una altra data. A més, a l'estimar el valor raonable, l'empresa haurà de tenir en compte les condicions de l'actiu o passiu que els participants en el mercat tindrien en compte a l'hora de fixar el preu de l'actiu o passiu en la data de valoració. Aquestes condicions específiques inclouen, entre d'altres, per al cas dels actius, les següents:\nb) Les restriccions, si n'hi ha, sobre la venda o l'ús de l'actiu.\nL'estimació de la valor raonable d'un actiu no financer tindrà en consideració la capacitat d'un participant en el mercat perquè l'actiu generi beneficis econòmics en el seu màxim i millor ús o, alternativament, mitjançant la seva venda a un altre participant en el mercat que faria servir el actiu en el seu màxim i millor ús.\nEn l'estimació de la valor raonable s'assumirà com a hipòtesi que la transacció per vendre l'actiu o transferir el passiu es porta a terme:\nb) Al mercat principal de l'actiu o passiu, entenent com a tal el mercat amb el major volum i nivell d'activitat, o\nc) En absència d'un mercat principal, al mercat més avantatjós a què tingui accés l'empresa per a l'actiu o passiu, entès com aquell que maximitza l'import que es rebria per la venda de l'actiu o minimitza la quantitat que es pagaria per la transferència del passiu, després de tenir en compte els costos de transacció i les despeses de transport.\nEls costos de transacció no inclouen els costos de transport. Si la localització és una característica de l'actiu (com pot ser el cas, per exemple, d'una matèria primera cotitzada), el preu en el mercat principal (o més avantatjós) s'ajustarà pels costos, si n'hi ha, en els quals es incorreria per transportar l'actiu des de la seva ubicació present a aquest mercat.\nAmb caràcter general, el valor raonable es calcularà per referència a un valor fiable de mercat. En aquest sentit, el preu cotitzat en un mercat actiu és la millor referència de la valor raonable, entenent per mercat actiu aquell en què es donin les següents condicions:\na) Els béns o serveis negociats són homogenis;\nb) Poden trobar-se, pràcticament en qualsevol moment, compradors i venedors disposats a intercanviar els béns o serveis; i\nc) Els preus són públics i estan accessibles amb regularitat, reflectint transaccions amb suficient freqüència i volum.\nPer a aquells elements respecte dels quals no hi hagi un mercat actiu, el valor raonable s'obtindrà, si escau, mitjançant l'aplicació de models i tècniques de valoració. Entre els models i tècniques de valoració s'inclou l'ús de referències a transaccions recents en condicions d'independència mútua entre parts interessades i degudament informades, si estiguessin disponibles, així com referències a la valor raonable d'altres actius que siguin substancialment iguals, mètodes de descompte de fluxos d'efectiu futurs estimats i models generalment utilitzats per valorar opcions.\nEn qualsevol cas, les tècniques de valoració utilitzades han de ser consistents amb les metodologies acceptades i utilitzades pel mercat per a la fixació de preus, havent usar, si existeix, la que hagi demostrat obtenir unes estimacions més realistes dels preus. I hauran de tenir en compte l'ús de dades observables de mercat i altres factors que els seus participants considerarien al fixar el preu, limitant en tot el possible l'ús de consideracions subjectives i de dades no observables o contrastables.\nL'empresa ha d'avaluar l'efectivitat de les tècniques de valoració que utilitzi de manera periòdica, emprant com a referència els preus observables de transaccions recents en el mateix actiu que es valori o utilitzant els preus basats en dades o índexs observables de mercat que estiguin disponibles i resultin aplicables.\nEn el valor raonable d'un instrument financer haurà de contemplar, entre altres, el risc de crèdit i, en el cas concret d'un passiu financer, es considerarà el risc d'incompliment de l'empresa que inclou, entre altres components, el risc de crèdit propi . No obstant això, per estimar el valor raonable no s'han de fer ajustaments per volum o capacitat del mercat.\nQuan correspongui aplicar la valoració pel valor raonable, els elements patrimonials que no es puguin valorar de manera fiable, ja sigui per referència a un valor de mercat o mitjançant l'aplicació dels models i tècniques de valoració abans assenyalats, s'han de valorar, segons que correspongui, pel seu cost amortitzat o pel seu preu d'adquisició o cost de producció, minorat, si s'escau, per les partides correctores de valor que puguin correspondre, fent esment en la memòria d'aquest fet i de les circumstàncies que el motiven.\nEl valor raonable d'un actiu o passiu, per al qual no hi hagi un preu cotitzat sense ajustar d'un actiu o passiu idèntic en un mercat actiu, es pot valorar amb fiabilitat si la variabilitat en el rang de les estimacions de la valor raonable de l'actiu o passiu no és significativa o les probabilitats de les diferents estimacions, dins d'aquest rang, poden ser avaluades raonablement i utilitzades en el mesurament de la valor raonable.»\nL'empresa ha de reconèixer un instrument financer en el seu balanç quan es converteixi en una part obligada del contracte o negoci jurídic conforme a les disposicions del mateix, bé com a emissor o com a tenidor o adquirent de aquell.\n- Un instrument de patrimoni d'una altra empresa\n- Dret contractual a rebre efectiu o un altre actiu financer\nLes noves normes de valoració dels actius financers els classifiquen en quatre categories:\n1.- Actius financers a valor raonable amb canvis en el compte de pèrdues i guanys\n2.- Actius financers a cost amortitzat\n3.- Actius financers a valor raonable amb canvis al PN\n4.- Actius financers a cost\nL'impacte de la nova classificació s’haurà d'informar a la memòria i els seus efectes s’imputaran a reserves.\nL'empresa efectuarà un quadre de conciliació amb data 1 de gener de 2021 amb els canvis de les categories d'actius, efectes, etc.\nL'empresa no estarà obligada a expressar la informació comparativa.\nEs classificar com a passius financers sempre que suposin per a l'empresa una obligació contractual de lliurar efectiu o un altre actiu financer.\nEs classifiquen en alguna de les següents categories:\n1.- Passius financers a cost amortitzat.\n2.- Passius financers a valor raonable amb canvis en PiG.\nEn un proper blog aprofundirem en les diferents categories, tant d'actius financers com de passius financers, que es valoren a valor raonable.\nTags: reforma pla general comptablevalor raonable\nAnterior Compatibilitat de la pensió de jubilació amb la percepció de drets d’autor\nSegüent Noves ajudes Generalitat febrer 2021


Ajuts per a l´habitatge | Montsià Jove\nAjuts per a l´habitatge\tMontsiaJove\t2017-04-20T13:24:06+00:00\nTIPUS D’AJUDES I TRÀMITS\nLa Renda Bàsica d’Emancipació (RBE) és el conjunt d’ajudes directes de l’Estat Espanyol, destinades al recolzament econòmic per al pagament del lloguer de l’habitatge que constitueix el domicili habitual i permanent, en les condicions i requisits que estableix el Reial Decret 1472/2007.\nEl Reial Decret-Llei 20/2011, de 30 de desembre, va derogar aquest ajut. Això implica que des de l’1 de gener de 2012 no es pot sol·licitar. Ara bé, tal com estableix la norma esmentada els beneficiaris que tinguin reconegut el dret a la RBE continuaran amb l’esmentat dret. En virtut de l’article 36 del Reial Decret-Llei 20/2012, de 30 de juliol, les condicions establertes en la resolució del reconeixement del dret a la RBE han estat modificades a partir d’agost de 2012, els beneficiaris, la resolució dels quals s’hagi extingit per alguna de les causes establertes legalment, i que no haguessin esgotat anteriorment el període màxim previst, no podran reprendre el dret tot i acreditar el compliment actual dels requisits.\nEs segueixen fent gestions sobre aquest ajut en els expedients vius que hi ha a la comarca, per diferents casuístiques que tot seguit es detallen:\nCanvi de dades del sol·licitant.\nCanvi de dades de la part arrendadora.\nCanvi de l’import del lloguer.\nCanvi de CC des d’on es paga el lloguer.\nCanvi de CC de l’arrendador/ora.\nCanvi d’ingressos anuals.\nFinalització del contracte de lloguer.\nRenúncia a l’ajut.\nResoldre alguna incidència.\nÉs un ajut per al pagament del lloguer amb la intenció de que cap persona quedi exclosa d’un habitatge per motius econòmics. Aquest ajut s’ha quedat en caràcter de permanència per a les persones que el tenien atorgat l’any 2012 i són jubilats. L’ajut l’han pogut sol·licitar totes les persones que el tenien atorgat l’any anterior i van obtenir resolució favorable.\nDurant l’any 2015 també ha sortit una convocatòria restringida la qual l’han pogut sol·licitar persones que tenien un ajut d’urgència especial per al pagament del lloguer amb motiu de romandre més de 12 mesos a l’atur i les persones que signen contracte d’arrendament en habitatges gestionats per la Borsa d’Habitatge del Montsià.\nActualment la convocatòria es troba tancada, excepte per a les persones que signin contracte gestionat per la Borsa d’Habitatge del Montsià fins al 30 d’octubre de 2015.\nSol·licitud de la subvenció per al pagament al lloguer\nÉs un ajut per al pagament del lloguer amb la intenció de que cap persona quedi exclosa d’un habitatge per motius econòmics. Aquesta convocatòria es va obrir de manera universal amb algunes restriccions.\nActualment la convocatòria està oberta 19 d’abril fins al 19 de juny, ambdós inclosos.\nSón ajuts a fons perdut de caràcter personal per fer front a rebuts de lloguer impagats, quotes d’amortització hipotecària i per atendre persones que han perdut l’habitatge com a conseqüència d’un procés de desnonament o d’execució hipotecària, s’atorguen amb la finalitat d’atendre situacions d’especial urgència a fi de garantir la permanència continuada a l’habitatge de la persona sol·licitant i de la seva unitat de convivència.


Sitgesinfoguia – Agenda pública d’actes – De l’1 al 6 de març\nAgenda pública d’actes – De l’1 al 6 de març\nL’activitat s’organitza en el marc de l’Exposició ‘Carrosses’\nPunt d’informació La mar de plàstics i recollida d’un sol ús.\nDies: Divendres 1 de març i Dilluns 4 de març\nPrèvia d’antes / Carnaval 2019\nRua d’antes / Carnaval 2019\nFesta ‘El Galliner’ / Carnaval 2019\n‘La nova política’ / Carnaval 2019\nCursa de llits disfressats / Carnaval 2019\nVermut del Fardo / Carnaval 2019\nDinar popular de benvinguts / Carnaval 2019\nConcert del Fardo / Carnaval 2019\nTú fardes, jo fardo / Carnaval 2019\nTequerequefesta / Carnaval 2019\nXatonada amb Carrussel / Carnaval 2019\nActivitats familiars / Carnaval 2019\nRua de la Disbauxa / Carnaval 2019\nEn acabar el comiat de Sa Majestat Carnestoltes, al Passeig de la Ribera,\nARRIBADA DE LA SRA. QUARESMA posant fi i seny a la magnífica setmana\nd’excessos i pecats. El seguici farà el següent recorregut: Passeig de la Ribera, c/\nBonaire, c/ Parellades i Cap de la Vila on llegirà el seu peculiar Manifest de la\nVerdura i es repartiran bunyols de vent ensucrats.\nActivitat dirigida a tothom interessat. Cal inscripció prèvia al telèfon 669656789.


Jaume Giró, padrí de la promoció 2015, recomana als graduats saber administrar, prudència i elegància\nLa UPF Barcelona School of Management va celebrar el 6 de juliol l’acte de graduació de la promoció 2015 al Campus de la Ciutadella de la Universitat Pompeu Fabra. L'acte de graduació va reunir al voltant de 1.500 persones entre graduats, familiars i professors i va tenir com a convidat al director general de la Fundació Bancaria “la Caixa”, Jaume Giró, qui va apadrinar a la promoció de graduats d'aquest any. La graduació també es va poder seguir en directe a través d’streaminig i per les xarxes socials amb l’etiqueta #graduacio2015\nL'acte va estar presidit pel rector de la UPF, Jaume Casals, qui va estar acompanyat a la taula presidencial per la vicerectora de la UPF, la doctora Mireia Trenchs, la presidenta del Consell social de la UPF, Núria Basi, i la directora general de la Fundació Institut d'Educació Contínua, Carme Martinell.\nJaume Giró, va iniciar el seu discurs posant l’accent en la potència del llenguatge com a eina de comunicació. I ho exemplificar a través de l’anàlisi de l’ús de tres paraules clau en la vida de tot bon professional: administrar, prudència i elegància. El directiu de “la Caixa” va afirmar que la paraula administració ha anat quedant relegada en un segon lloc pel mot direcció, tot i ell recomana als graduats posar accent en aquest concepte: “No renuncieu a l’administració”, els va dir. Jaume Giró també va aconsellar als graduats a actuar amb prudència, entesa com la capacitat orientada a l’acció, i amb elegància, és a dir amb bon gust. “La genialitat està a l’abast de molt pocs, però al sentit comú podem aspirar-hi tots”, amb aquesta frase Jaume Giró va tancar el seu discurs.\nEl rector de la UPF, el doctor Jaume Casals, va felicitar tots els graduats de l'UPF Barcelona School of Management, desitjant-los grans èxits en el seu futur professional.\nL'acte, presentat pels ex-alumnes del Postgrau en Locució, Javier Príncep i Anna Albareda, va servir perquè els graduats rebessin el seu diploma commemoratiu de la mà dels directors acadèmics i va comptar amb moments emotius com el vídeo El coneixement com a actitud o els vídeos dels testimonials dels alumnes. La celebració va acabar en els pòrtics del pati de l'edifici Jaume I de la Universitat, on els assistents van gaudir d'un còctel de comiat.\nVídeo de la Promoció 2015\nFotos Graduació 2015


Obres de reparació a la carretera de Cànoves - somlesFranqueses\nObres de reparació a la carretera de Cànoves\nLa Diputació du a terme, durant dues setmanes, treballs de reparació del ferm\nDimarts, 2 de juliol de 2019 | 11:32h\nLa carretera de Cànoves, a Corró d'Avall\nLa Diputació de Barcelona, titular de la carretera de Cànoves, ha iniciat obres de reparació de la via, concretament del ferm i de les parts més malmeses de la carretera en tot el traçat que circula pel municipi. Les obres duraran dues setmanes entre Corró d'Avall i Corró d'Amunt.\nLes obres de manteniment afecten el trànsit de manera temporal en aquells trams en què es treballi cada dia. Les feines es fan en horari diürn i en cap cas hi haurà talls totals, de manera que sempre es donarà pas alternatiu per un dels carrils de circulació.\nLes obres van començar dilluns a la cantonada amb la carretera de Ribes i avancen en direcció Corró d'Amunt uns 500 metres cada dia. Per tant, durant aquesta setmana estarà afectat de manera temporal tot el tram entre la carretera de Ribes fins al punt quilomètric 2,5, aproximadament, fins a la cruïlla de Marata.\nLa setmana que ve s'espera enllestir fins al punt quilomètric 5 a Corró d'Amunt. Durant l'evolució de les obres es produiran talls puntuals a les zones on es treballa i poden haver-hi diverses afectacions.


Arriba una nova edició de la Fira de Sant Nicolau | Web oficial de l'Ajuntament de La Vall d'en Bas\nResol: 8 per 8 =\nBRIGADES JOVES 2019\nResol: 7 menys 8 =\nArriba una nova edició de la Fira de Sant Nicolau\nTot és a punt per una nova edició de la Fira de Sant Nicolau, a la vila del Mallol, el proper 6 de desembre. Com ha anat succeint en anys anteriors, s’espera una afluència important de visitants que podran gaudir d’una jornada carregada d’activitats pensades per a petits i grans.\nTal com explicava l’alcalde de la Vall d’en Bas, Lluís Amat, s’ha optat per concentrar la fira en un sol dia i ha avançat que la tasca de pregoner recaurà en una persona nascuda a la Vall d’en Bas, amb una important trajectòria professional. Es tracta del periodista Gaspar Hernández.\nPel que fa a l’organització de la fira, el tècnic de Cultura i Patrimoni de l’ajuntament, Xevi Collell, ha explicat que es pot dividir en tres grans blocs. La mostra d’oficis i bestiar, amb artesans i productors del territori; les activitats culturals i educatives, més de 16, que aplegaran públic de totes les edats i, finalment, els 45 firaires que s’ubicaran al nucli antic del Mallol. En aquest sentit, Collell ha explicat que enguany s’han rebut un bon nombre de sol·licituds i, per tant, s’ha pogut fer una tria exhaustiva per assegurar la bona qualitat dels productes.\nL’Associació de Turisme, Comerç i Activitats de la Vall d’en Bas, en col·laboració amb l’ajuntament, també ha volgut fer la seva contribució a la fira presentant un menú especial de Sant Nicolau que oferiran una dotzena de restaurants de la Vall als visitants.\nAquest any com a novetat, s’ha introduït un punt de reciclatge on, totes les persones que s’hi apropin, podran rebre informació de com fer un bon reciclatge de residus per assolir un món més sostenible.\nFinalment, la dissenyadora gràfica Belén Luna, autora del programa i el cartell de la Fira de Sant Nicolau d’enguany, ha explicat que s’ha renovat el format del programa per fer-lo més pràctic i s’hi ha incorporat un mapa amb els punts més destacats de la fira. Quant al cartell, s’ha volgut donar una imatge fresca, amb icones que representen l’ampli ventall d’activitats que es desenvoluparan a la fira i que s’han pensat per a tothom.\nUs podeu descarregar el programa de la Fira de Sant Nicolau 2018 AQUÍ


Necessites un duplicat de la targeta ITV? T’expliquem com aconseguir-ho\nPosted at 11:28h a ITV\tby\t@applus 2 Comentaris\nSi has perdut, t’han robat o tens en mal estat la targeta ITV del vehicle, necessites un duplicat amb urgència. Ja sabràs que es tracta d’un document imprescindible per poder circular, l’has de tenir sempre al costat del permís de circulació i el teu carnet de conduir.\nTargeta ITV electrònica\nSi la vostra targeta ITV és electrònica us heu d’adreçar a la DGT, ja que és l’únic organisme encarregat d’emetre-la. Podeu fer el tràmit per via telemàtica o telefònica.\nTargeta ITV convencional\nPel que fa al duplicat de la teva targeta ITV convencional, pots sol·licitar-ho a qualsevol estació Applus+. Hauràs de demanar dia i hora a l’estació i en acudir-hi, presentar el permís de circulació i una fotocòpia del teu DNI.\nMotius per al duplicat\nSi el motiu del duplicat és la pèrdua, hauràs de signar una declaració de pèrdua o presentar denúncia. En cas de robatori, hauràs de presentar també la denúncia corresponent. Si no sou titular del vehicle o esteu a nom d’una empresa, heu de presentar una autorització.\nFinalment, no hauràs de fer la inspecció al vehicle, sempre que la targeta d’ITV estigui en vigor en el moment de sol·licitar el duplicat. Si no és així, concreta cita prèvia ITV a qualsevol estació Applus+ per a la revisió.\nCARLES MUJAL PALERM\nPosted at 20:23h, 07 abril Respon\nM’heu llegit el pensament… em vaig donar compte aquest diumenge que NO tenia l’enganxina de la ITV de la meva moto.\nLa documentació d’haver-la passada SÍ que la tinc, clar.\nTé algun cost recollir una de nova?\nPosted at 23:29h, 08 maig Respon\nHe demanat cita prèvia prèvia per realitzar un duplicat de la targeta d’inspecció a través de la pàgina web per pèrdua, tinc la denúncia realitzada i fins al setembre no caduca. La cita prèvia és per revisió i no dóna l’opció cita per documentació.\nLa meva pregunta és, tinc que mantenir la cita per revisió i anar directament a l’oficina, o pel contrari és necessari contactar via telèfon amb l’estació per concertar la visita.\nEn el cas que s’hagi de demanar cita d’altra manera, si us plau informeu-me del procediment a seguir.\nDia i hora de la cita: dia 11 de maig de 2022 a les 09:15 hores.\nJonathan Travé Asensi


'Mordasses": el Born reflexiona sobre les conductes malvistes\n'Mordasses": el Born reflexionarà sobre les conductes malvistes\nPer què pot estar tan malvist dur un tanga masculí com un burquini? Per què genera hostilitat la homosexualitat? El Born Centre de Cultura i Memòria continua ampliant la seva programació a temes transversals relacionats amb la història recent del nostre país, més enllà del 1714, amb el projecte Mordasses. Les "males" conductes. De fet, és una extensió d'una activitat anterior del Born, dedicada als "productes culturals prohibits". Els responsables municipals han decidit canviar l'òptica de l'activitat, en valorar que la prohibició dels productes culturals no condemna tant aquests productes, com els projectes existencials de les persones que els creen. Segons Ricard Vinyes, Comissionat de Programes de Memòria de l'Ajuntament de Barcelona, s'han volgut analitzar diversos aspectes de conductes que han estat perseguides, i ha posat de manifest que l'estigmatització de conductes pot acabar en episodis de violència extrema. El programa és molt divers i animarà el Born del 25 al 28 de maig. Aquesta vol ser la primera edició d'un projecte que pretén estendre's en el temps.\nEls debats amb psicòlegs, antropòlegs, assistents socials, víctimes, testimonis i periodistes són un dels punts principals d'aquesta programació. Entre els debats estelars, el dijous 25 hi haurà una conversa entre el filòsof Josep Ramoneda i l'escriptor Manuel Rivas sobre les mordasses del poder; el divendres 26 hi haurà una trobada sobre els estigmes del cos entre la periodista Natza Farré, l'ex model Patrícia Soley-Beltran, el psiquiatre Adolf Tobeña, l'artista Nazario i l'escriptora Bel Olid. El dissabte hi haurà tres diàlegs. Pel matí Antonio Baños i Àlex Torío debatran sobre els freaks, i Joaquín Luna, Xavier Fina i Núria Vendrell es plantejaran la figura dels toreros, els caçadors i els boxejadors. I per la tarda, es reflexionarà sobre la sexualitat amb la directora de cinema eròtic Erika Lust, amb l'escriptora Àngles Bassas i amb la sexòloga Núria Jorba. El diumenge tornarà a haver-hi tres diàlegs. Al matí, l'antropòleg Manuel Delgado i l'escriptora Najat el Hachmi parlaran de l'estigmatització de les tradicions dels immigrants; i el filòsof Enric Puig i la psicòloga Dolors Reis parlaran de les mordasses a les xarxes. I a la tarda el polític David Fernàndez i la periodista Fàtima Llambrich parlaran de la correcció dels mitjans de comunicació com a mordassa per a la llibertat d'expressió.\nA les palpentes. Il·lustració de Joma.\nEl Born vol que aquestes jornades estiguin obertes a tothom i que vagin més enllà d'una activitat purament acadèmica. I per tant, han programat molts actes, a més a més dels debats, alguns d'ells destinats a un públic familiar... El dissabte 19 i el diumenge 20 quatre il·lustradors penjaran 4 grans dibuixos sobre el tema a la plaça Comercial, i ells mateixos faran tallers a partir d'aquestes imatges. Del 25 al 27 de maig, als vespres hi haurà espectacles, però sempre girant en torn al lema de les "Mordasses". El cap de setmana del 27 i 28 de maig, hi haurà contacontes contra els prejudicis a la plaça Comercial, en una rulot. A l'Speak Corner hi haurà breus xerrades sobre discriminacions, a càrrec de víctimes i intel·lectuals diversos. A l'interior del Born s'exhibiran curts que tracten de lluitar contra la discriminació. I també hi haurà tallers; en un d'ells es convidarà a la gent a vestir diferents tipus de roba, per experimentar els prejudicis que s'associen als diferents tipus de vestit. Lluís Agustí de Taleia Cultura, coordinador de l'activitat, ha volgut destacar que moltes d'aquestes actituds han estat censurades fins a dates molt recents i que la discriminació continua, i a vegades les víctimes no gosen ni manifestar-ho. De fet, assumeix que "és impossible presentar totes les actituds que són censurades", de tantes com n'hi ha.\nMemòria històrica 'Born. Memòries d'un mercat': La teva memòria és la de la ciutat Gustau Nerín\nTrobo que hi ha millors llocs per fer-ho, pero donat que la Colau vol que el Born deixi d'estar relacionat amb l'independencia, millor això que els waters i les estàtues de Franco. Pero realment la memòria històrica del Born no es mereix tants menyspreus del ajuntament, també es la seva memòria històrica... o no?\nQuan estava malvist dirigir-se en català a un desconegut o, ja no diguem, contestar en català si algú et parlava en castellà, també ho ensenyaran? O això fa pagès, colauessa? Perquè això ho recordo jo i estic a la cinquantena.


Responsabilitat Global: Ja m'he trobat a la #gigafoto de la Via Catalana, una foto única al món\nJa m'he trobat a la #gigafoto de la Via Catalana, una foto única al món\nSuperat el col·lapse en el servidor de les primeres hores, ja he pogut localitzar la foto on aparec dins la immensa cadena humana de la Via Catalana.\nLa Gigafoto de la Via Catalana, única al món. Feta amb més de 107.030 imatges el visualitzador de la Gigafoto pesa 295GB en 4.104.121 fitxers.\nCal destacar l'excel·lent organització, feta des d'una entitat sense ànim de lucre i a partir de molts voluntaris, tant per la Via i la gigafoto com per totes les altres accions que s'organitzen.\nEntre els molts voluntaris que estan col·laborant en el procés de manera organitzada, avui cal destacar els 800 fotògrafs que van fer possible aquest resultat tan espectacular.\nL’Assemblea Nacional Catalana (ANC) va presentar ahir la Gigafoto de la Via Catalana cap a la Independència, la cadena humana de 400 quilòmetres que va unir Catalunya de nord a sud el passat Onze de Setembre. Una fita que ha estat possible unint les 107.038 imatges, amb una mitjana de 140 fotos per tram. L’alt volum de fotografies, així com la coordinació amb els 800 fotògrafs voluntaris, ha estat la principal dificultat per poder enllestir la Gigafoto de la Via. Tan sols un 2% de la Gigafoto ja suposa més de 2.000 imatges que fotografien els 7,5 quilòmetres; o el que és el mateix, 15 trams del recorregut de la Via Catalana.\nLa presidenta de l’Assemblea Nacional Catalana,Carme Forcadell, el coordinador de la Gigafoto, Galdric Peñarroja, i l’assessor tècnic per a l’elaboració de la Gigafoto, Nuno Gracias, han explicat el procés de creació i postproducció de la Gigafoto, “única” al món.\nSens dubte la gigafoto ajudarà a internacionalitzar més el procés català amb els atributs centrals de procés pacífic, democràtic, cívic, integrador, transversal... en definitiva un moviment, un sentiment, una voluntat majoritària contra la qual cap apel·lació a la por serveix.\nVaig parlar de la Via Catalana en diferents ocasions:\n5.9.13 Reflexió sobre la Cadena inclusiva #ViaCatalana. Aquest proper 11 de setembre tindrà lloc la Via Catalana que travessarà tot el país de Nord a Sud, amb persones unides per les mans, amb l'objectiu de reivindicar el Dret a Decidir per a la independència de Catalunya.\nAccés a la gigafoto: http://gigafoto.assemblea.cat/\nEtiquetes de comentaris: governança, ONL, reflexions, voluntariat


Vida lectora: Si ho fan ells és tendència. Si ho fas tu....\nSi ho fan ells és tendència. Si ho fas tu....\nQuan estem en plena canícula i amb una bona part de la gent de vacances resulta inevitable que decaigui la tensió informativa. Siguem clars, a ben poca gent li importa el que passa a l'Afganistan i d'altra banda hi ha una saturació amb les informacions pandèmiques i tot allò que les envolta.\nEn aquest context prenen rellevància informacions lleugeres que en altres èpoques de l'any difícilment aconseguirien un titular, però que donen per a engegar una tertúlia animada i distesa.\nM'ha cridat l'atenció un reportatge estiuenc sobre algunes celebritats de Hollywood poc amants de passar per la dutxa amb una certa regularitat. Les raons són diverses: que si per no alterar el pH de la pell, que si per mantenir la seva elasticitat, que si per racionalitzar el consum d'aigua,.... No entraré a analitzar-les, però sí que m'agradaria valorar-ne mínimament la coherència, sobretot quan en la lluita contra la pandèmia s'ha posat de rellevància la importància de la higiene personal.\nLeonardo DiCaprio afirma banyar-se només dos cops per setmana per estalviar aigua. No sé si s'ha plantejat que amb una dutxa amb més regularitat potser fins i tot estalvia més aigua.\nBrad Pitt es veu que prefereix fer-se una repassadeta a les aixelles amb unes tovalloletes humides i canviar-se de roba. Molt ecològic, tot plegat. Li preocupen poc, pel que sembla, determinats residus i la quantitat de detergents que cal consumir per a rentar la roba.\nD'altres expliquen que només es renten quan la pudor comença a manifestar-se o que fan una higiene selectiva a nivell d'aixelles i engonals.\nUn altre comportament creixent és el rebuig a desodorants amb l'excusa de la contaminació química.\nAssisteixo amb ironia i una certa perplexitat al fenomen. Confio en la capacitat de cadascú per a mantenir una higiene que faciliti la convivència i un bon nivell de salut. I crec que el clima i l'activitat de cadascú marquen el nivell d'higiene que cada persona necessita, però no em puc estar de veure certa frivolitat en tot aquest fenomen.\nSón persones molt presents a les xarxes socials, amb molts seguidors. Tot el que fan obté sempre un ressò extraordinari i en un món d'influencers són inspiradors de tendències transformadores. Esperem que aquesta no vagi gaire enllà. La higiene és un hàbit i la salut un dret. I amb això no caldria jugar-hi.\nMari 24 d’agost de 2021, a les 19:16\nEm sembla que et dirien el nom del porc!\nElogi del ventilador


El campus universitari d’Igualada, ara dependent de la Universitat de Lleida. CRISTINA CALDERER\nBarcelonaUna denúncia anònima va posar en alerta la UPC ara fa quatre anys: s’hi adjuntaven unes 300 factures a nom de diversos dirigents i professors amb posicions de responsabilitat del campus universitari d’Igualada que ascendien a 370.000 euros. Eren factures mensuals emeses els anys 2012, 2013, 2014 i 2015 per valor d’entre 700 i 2.500 euros, la majoria de les quals justificades tan sols amb el concepte genèric de “col·laboració tècnica” i guardades amb noms com “extra juny”. La gestió del campus es feia aleshores a través del Consorci de l’Escola Tècnica d’Igualada (CETI), format per la UPC, l’Ajuntament d’Igualada i la Generalitat. Aquesta figura jurídica no és estranya al sector universitari, perquè ha sigut la manera d’incloure escoles que actuaven fa anys al marge de les universitats, com és el cas.\nUPC educació Corrupció


El nombre de persones sense accés a diners efectius es doblarà en 6 anys\nActualitzada 20/08/2019 a les 17:38\nSegons un estudi que alerta que el problema de l’exclusió financera s’agreuja || A Lleida ja hi ha 39.000 lleidatans sense sucursal bancària al seu municipi\nEls problemes de la despoblació i dels serveis en el món rural sembla que lluny d’estar en vies de solució es troben en un camí que va a pitjor. Per exemple, es calcula que l’any 2025, d’aquí a tot just sis anys, el volum de persones a Espanya que no tindrà accés als diners en efectiu passarà a ser més del doble que actualment, amb la qual cosa s’agreujarà el problema de l’anomenada exclusió financera. Segons un estudi de l’Instituto Coordenadas de Governanza y Economía Aplicada, la població espanyola que actualment no té accés a oficines bancàries o punts d’accés a diners en efectiu és lleugerament superior al 2 per cent. Però amb l’actual ritme de tancament de sucursals bancàries s’estima que el 2025 aproximadament el 5% de la població de l’Estat tindrà moltes dificultats per accedir a monedes o bitllets i prop de tres milions de persones estaran en greu risc d’exclusió financera, amb conseqüències socials i econòmiques.\nEn el cas de Lleida, com ha publicat SEGRE, ja són més de 39.000 els lleidatans que no tenen una sucursal bancària en els 131 municipis en què viuen. És a dir, estem parlant pràcticament del 9 per cent de la població de Ponent i el 56,7 per cent del total dels pobles de Lleida. De fet, l’últim balanç oficial apunta que les comarques de Lleida tenen menys sucursals financeres de les que hi havia només de caixes d’estalvi el 2007. A més, el procés de tancament progressiu d’oficines amb atenció al públic està lluny d’acabar, d’acord amb els plans anunciats per les grans entitats que, a més, estan canviant el model de sucursals amb més pes de les operacions a través de les noves tecnologies o els caixers automàtics per part dels clients.\nLa reducció de la xarxa ha comportat que el sector perdi 770 llocs de treball a Lleida des del 2009\nSegons l’Instituto Coordenadas, en els últims deu anys el nombre d’oficines bancàries ha caigut gairebé un 44 per cent amb prop de 20.000 sucursals menys. El ritme de tancaments supera el 5 per cent anual en els últims anys. En el cas de les comarques de Ponent, l’any 2007 s’havia assolit el rècord de 591 sucursals de bancs i caixes d’estalvi. Actualment, la xifra ha caigut a 321. Aquest aprimament de la xarxa també ha tingut conseqüències en les plantilles. Una oficina té de mitjana almenys cinc treballadors i els tancaments solen comportar certs percentatges de recol·locacions a noves sucursals més grans. Amb tot, les dades de la Seguretat Social posen de manifest que el sector d’activitats financeres i assegurances ha perdut 770 cotitzadors des de l’any 2009.


una finestra de bon temps: La finestra al cim més alt de Catalunya\nDivendres sortíem cap la Vall Ferrera per l'endemà intentar la Pica d'Estats per la ruta Gabarró. Un ascensió que és una alternativa a la saturadíssima ruta normal, tot i que té passos aeris i grimpades interessants.\nDormim a la furgoneta, estrena oficial amb tots els complements acabats... Cap a les 7 del matí sona despertador i cap al cim, com no tenim clar el camí que porta al primer cim de la cresta, pugem per la ruta normal fins a l'estany dels Estats i aquí abandonem la ruta normal per pujar per uns torrents cap el coll del pic del Canalbona. Des d'aquí seguim el cordal de muntanyes passant pel pic Rodó de Canalbona 3004m, Punta Gabarró 3115m i des d'aquest cim comença la part de la cresta més aèria i tècnica, hi ha poca dificultat però és prou aèria per fer-nos anar a nosaltres encordats. Arribem al cim de la Pica d'Estats, força gent.... així que fem la foto i descobrim una placa col·locada el dia 1 d'agost d'aquest any amb commemoració dels 100 anys d'escoltisme.... (nosaltres varem llançar una idea perquè Escoltes Catalans promogués una iniciativa similar...)\nDesprés de les fotos al cim comencem la baixada, però aprofitem per baixar per la cresta que baixa directament al Coll del Sotllo i passar pel cim Verdeguer 3131m.\nDes del coll, baixar, pla, baixar, pla alguna pujada.... i al final 12:30h de excursió... molt cansats i derrotats. Peró contents d'haver tornat a trepitjar al cim de la Pica i descobrir un ruta solitària i bonica. Foto 1: Rètol que indica el camí cap a la Pica.\nFoto 2: Primer Llac amb la piràmide del Monteixo al fons.\nFoto 3: Estany d'Estats amb Pic Verdaguer, Pica d'Estats i Punta Gabarró.\nFoto 4: pujada cap coll del pic del Canalbona\nFoto 5: Estanyet, l'estany més alt de Catalunya\nUltims metres cap al primer tresmil de la jorndada\nRodó de Canalbona 3004m\nPunta Gabarró 3115m el segon tresmil de la jornada.\nCresta que porta cap al cim de la Pica d'Estats\nEva en els passos aeris de la cresta\nXemeneia final avans de la Pica Tota la cresta al fons amb la punta gabarro amb primer terme. 100 anys d'escoltisme\nCim de la pica d'estats 3143m Pic Verdeguer 3131m\nPeP 12:37 p. m., de setembre 05, 2007\nCa macu ! Les fotos molen mogollón !\nReverendo Pohr 1:43 p. m., de setembre 05, 2007\nImpresionant!!! Un espectacle visual a/per compartir amb el "món"\nEsteve 2:48 p. m., de setembre 05, 2007\nHola a tots i totes i gracies pels vostres comentaris.\nja esta disponible l'àlbum de fotos de natura al nostre àlbum:


Nissan invertirà 1.100 milions d'euros en una nova planta de bateries al Regne Unit\nL'empresa japonesa construirà a Sunderland el nou model de vehicle elèctric\nBoris Johnson en la visita que ha fet avui a la fàbrica de Nissan a Sunderland per anunciar la nova inversió de la companyia a la zona. Reuters\nLondresDia gran per a Boris Johnson. Pràcticament al mateix temps que s'han obert aquest dijous els col·legis electorals per a una elecció parcial clau al nord d'Anglaterra, que pot consolidar el desastre laborista i la supremacia conservadora en l'abans cinturó vermell, el primer ministre britànic ha vist com la companyia japonesa Nissan ha anunciat que consolida i, de fet, amplia la seva presència a la factoria de Sunderland. El gegant automobilístic hi produirà un nou model de vehicle elèctric, fet que garantirà la continuïtat dels 909 llocs de treball actuals. A més, el soci industrial xinès Envision AESC hi aixecarà una planta de fabricació de bateries.\nEn una visita a la planta, Johnson ha destacat: "És un anunci que tindrà un gran benefici per a l'economia britànica i que, a més de la creació de, potencialment, milers de llocs de treball en la cadena de subministrament, situarà aquest país com a líder de la tecnologia de les baixes emissions. És tracta d'un punt d'inflexió per a la nostra revolució de vehicles elèctrics".\nLa inversió anunciada tant per la companyia com pel soci industrial és de quasi mil milions de lliures, poc més de 1.100 milions d'euros, encara que tot apunta que almenys el 10% s'ha obtingut d'ajudes del govern, o bé directes o bé a través de beneficis fiscals o altra mena d'incentius.\nQuan la nova fàbrica de bateries estigui operativa, en principi d'aquí tres anys, la planta serà capaç de produir prou bateries per a 100.000 cotxes a l'any, encara que Envision assegura que es podria triplicar la capacitat si la demanda és prou elevada. Ashwani Gupta, director general d'operacions de Nissan, ha afirmat: "El factor clau de l'èxit de [l'acord del] Brexit sempre ha sigut una de les condicions comercials importants per poder mantenir el nostre negoci, no només al Regne Unit, sinó a tot Europa".\nMentre Sunderland rep la pluja de milions, els treballadors de Nissan de la Zona Franca encara esperen que el futur de la planta s'aclareixi. Les inversions anunciades aquest dijous permetran que Sunderland, que produeix els models Juke, Qashqai i Leaf elèctrics, pugui fer fins a 100.000 dels nous models a l’any. La planta té una capacitat de producció de 600.000 vehicles anuals. Però la combinació de la pandèmia, la incertesa econòmica que ha arrossegat, i les indefinicions que durant bona part del 2020 hi va haver entorn el Brexit, va provocar que només 245.000 vehicles sortissin de les seves línies.\nNissan cotxe elèctric


Arrenca la Festa Major d'hivern de Sant Vicenç de Montalt\nInicioCulturaArrenca la Festa Major de Sant Vicenç de Montalt\n18 gener, 2020 Marina Alaminos Cultura, Portada, Sant Vicenç de Montalt 0\nCartell de la Festa Major de Sant Vicenç.\nSant Vicenç de Montalt acull aquest cap de setmana la Festa Major d’hivern, que s’allargarà fins l’1 de febrer. Actes culturals, lúdics i esportius per a tots els públics convertiran Sant Vicenç en la capital del Maresme des del 17 de gener.\nUn matí de dissabte esportiu i de teatre familiar donarà el tret de sortida a una Festa Major que acull, el mateix 18 de gener, un dels espectacles més esperats. A quarts d’onze de la nit, al Centre Cívic el Gorg, l’obra Clochard de Paco Mir (el Tricicle) farà gaudir els espectadors amb una comèdia basada en la gent, fresca, rica en ironia, sentiments i tendresa. El 19 de gener, a les 19h, els espectacles musicals continuaran amb l’actuació dels Playback Xurravins, dirigits per Josep Rodríguez. El públic familiar serà el protagonista de les primeres jornades de Festa Major. I és que el dissabte 18, a les sis de la tarda, l’obra Hansel i Gretel, el musical arriba a Sant Vicenç de Montalt de la mà de la Roda Produccions.\nGastronomia i música a la Festa Major de Sant Vicenç\nPerò el teatre no serà l’únic protagonista de la festa. El diumenge dia 19, la ja tradicional escudellada de Festa Major celebrarà la 24ena edició a la pista annexa al pavelló. A més, la literatura aterra a Sant Vicenç el dimarts 21 amb el maridatge literari. La gastronomia serà també protagonista, en aquest cas d’una reflexió dramatitzada sobre la memòria, la identitat i la immigració. Anguilas d’Andrés Cavallín arribarà al cor de tot el públic del Centre Cívic.\nEl dimecres, la repicada i tronada en honor a Sant Vicenç i la missa solemne donaran el tret de sortida de les activitats més tradicionals. Però aquell mateix vespre arriba una de les activitats més esperades, el ball de Festa Major amb l’orquestra Selvatana. La música serà també la protagonista de la nit de divendres, en aquesta ocasió amb La Tribut FM i DJ que faran ballar els santvicentins més joves.\nEl dissabte 25, la zona esportiva acollirà una scape room i un laberint gegant que posaran a prova l’enginy de grans i petits. I la festa encara continuarà de nit amb els ritmes dels 80 Principales. Diumenge, la Festa Major començarà a dibuixar el punt i final amb la trobada gegantera, la montaltcronobike i la final del torneig de billar. Però encara quedarà un plat fort més, a les set del vespre, amb l’actuació Per pebrots, un tribut a La Trinca.\nTotes les activitats de Festa Major, excepte l’Escudellada, són gratuïtes.\n17 juliol, 2020 Josep Lluís Vidal Portada, Sant Andreu de Llavaneres, Sant Vicenç de Montalt, Societat 0\nContinua el degoteig de cancel·lacions d’activitats que impliquen la participació massiva de persones, com concerts i festes majors. Ara han estat els consistoris de Sant Vicenç de Montalt i Sant Andreu de Llavaneres els que han comunicat l’anulació de les …


Suunto 3 Lila comprar i ofertes a Trekkinn\nUs podeu imaginar tenir un rellotge que fa el seguiment de la vostra rutina d'exercicis? El rellotge Suunto 3 G1 pot fer-ho! Aquest és el millor amic dels amants del fitness, no estem parlant d'un senzill rellotge intel·ligent . El Suunto 3 G1 crea un pla de formació especialitzat que s'adapta a les vostres necessitats i que també supervisa els passos, les calories, així com el seguiment de les hores de son, els nivells d'estrès i el temps de recuperació. Definitivament, aquest rellotge de fitness és el regal ideal per a qualsevol persona dedicada a la cura del cos.\nI en cas que no sembli prou, el rellotge Suunto 3 G1 realitza una orientació en temps real durant la rutina de l'exercici, garantint que realitzi la intensitat adequada en el temps corresponent. A més, el seu disseny avantguardista i sofisticat us farà sorprendre on sigui que vagis.\nOrientació basada en la intensitat i la durada basada en temps real durant ;entrenament: Sí\nPla d'entrenament automàtic de 7 dies per millorar el nivell de condició física: sí\nTARIFA COR (REQUERIS CRITERIA DE RU. O MONITOR DE RU.): Sí\nAnàlisi de ritmes, velocitat de gràfics i pistes al mapa: a ;aplicació Suunto\nDuració específica de ;entrenament esportiu setmanal durant les últimes 4 setmanes: Sí\nSuunto 3 Fitness Borgonya, cable USB, guia ràpida, Fullet de garantia\nSuunto 3 té la total garantia oficial de Suunto. Com a distribuïdors oficials de Suunto, tots els productes de muntanya que trobaràs al catàleg online tenen 2 anys de garantia. A trekkinn seleccionem els productes de Electrònica de la millor qualitat perquè puguis practicar esport amb el material idoni. Tenim una extensa varietat de productes de Rellotges entre la qual trobaràs el material que estàs buscant, i que t’ajudarà a practicar més esport amb total seguretat i confort.\nMolt bonic rellotge\nA la meva xicota li encanta aquest rellotge. Ella ho ha estat provant durant pocs entrenaments diferents.\nEl cos és força lleuger. També el disseny finlandès està de moda.\n$ 201 $150.49


Comencen els treballs arqueològics en la sala de la volta del Palau de Betxí\nLes obres del Palau-Castell de Betxí han entrat esta setmana en la fase final de les excavacions de l’edifici, després que s’hagen iniciat els últims treballs arqueològics en la sala de la volta, l’única zona que queda per catalogar. D’esta forma, s’intentarà determinar quin és el mur originari del castell en la seua vessant est que, segons les hipòtesis, podria ser un de les primigènies de l’edifici.\nDe forma paral·lela, les obres de restauració continuen avançant a bon ritme. A hores d’ara, s’està acometent la consolidació de l’estructura de la zona gòtica, després que s’haja enderrocat la grada de l’antic cine. Així mateix, s’està procedint a l’alçament dels murs que delimitaran la zona del futur ascensor, que farà accessible les tres plantes de la construcció.\nToni Meneu, regidor de cultura, ha destacat que “amb els estudis arqueològics actuals intentarem d’acabar de reconstruir els inicis del castell i la seua transformació posterior en el palau, a partir de la troballa dels murs perimetrals de l’edifici”.\nLes investigacions estan dirigides per l’arqueòleg de la Diputació de Castelló Gustau Aguilella, qui prèviament ja s’havia encarregat de dur endavant els estudis del pati renaixentista i de la cuina de la casa de Pasqual Meneu. S’espera que els treballs arqueològics s’allarguen durant un mes per a, posteriorment, procedir a la documentació ortofotogràfica i a la consegüent reconstrucció del paviment.


Holiday Home Crillon le Brave with a Fireplace 01 Crillon Le Brave França - Ofertes d'hotels amb els MILLORS DESCOMPTES EN LÍNIA\nCrillon Le Brave, Crillon Le Brave, França, 84410 - Veure al mapa\nMés informació sobre Holiday Home Crillon le Brave with a Fireplace 01\nDissenyat tant per oci com per negoci, Holiday Home Crillon le Brave with a Fireplace 01 està situat idealment a Crillon Le Brave; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday Home Crillon le Brave with a Fireplace 01, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com piscina exterior, pesca. Holiday Home Crillon le Brave with a Fireplace 01 és un lloc ideal d'estada pels viatgers que busquin encant, comfort i facilitat a Crillon Le Brave.


Que ver en Perpiñán. Las visitas imprescindibles de Perpiñán.\nPERPINYÀ. Passeig per la capital de la Catalunya Nord.\nInici / PAÏSOS / Europa de l'Oest / França / PERPINYÀ. Passeig per la capital de la Catalunya Nord.\nPosted on 4 de desembre de 2017 in França, Occitània\nVisitar Perpinyà en 1 dia (Perpignan en francès). Perpinyà va suposar durant més de 40 anys quelcom així com l’accés a la llibertat per bona part del poble espanyol. Situada al sud de França, a uns 50 quilòmetres de la frontera espanyola, arribar a Perpinyà suposava arribar a la democràcia per escapar de la dictadura espanyola.\nI no necessàriament havien de ser exiliats els que arribessin a Perpinyà per sentir aquell alleujament. També arribaven a la ciutat francesa espanyols desitjosos de conèixer l’últim en cinema o cultura, que s’escapaven al sud de França sabedors que aquí podrien accedir a un tipus de cultura que al seu país sabien vetat. A la propera data de 1972, van ser molts els espanyols que es van desplaçar a Perpinyà per gaudir de la pel·lícula L’Últim tango a París, de Bernardo Bertolucci, censurada pel règim franquista i que no va arribar a les pantalles espanyoles fins a cinc anys més tard.\nMolt han canviat les coses des d’aquells anys, però Perpinyà segueix sent una població amb suficient interès per dedicar-li un dia sencer.\nEn aquest post us explicarem quins són els llocs que cal veure a Perpinyà en 1 dia, a més d’aconsellar-sobre l’allotjament o on menjar a Perpinyà.\nBREU HISTÒRIA DE PERPINYÀ.\nAbans de començar amb els llocs que cal veure a Perpinyà, permeteu-me que donem una ullada a la seva història.\nEncara que les dades són una mica confuses, sembla ser que Perpinyà hauria estat fundada pels romans, com moltes altres ciutats del sud de França, inclosa Narbona que també hem visitat durant aquest viatge.\nNo obstant això no és fins al segle X quan Perpinyà es converteix en una població de certa importància, com a capital del Comtat de Rosselló. En 1172 la ciutat s’incorpora a la Corona d’Aragó, encara que el monarca concedeix a la ciutat la Carta Municipal el 1197 el que li permetia gaudir de certs privilegis i autonomia.\nDesprés de la mort de Jaume I el Conqueridor, el monarca catalanoaragonès divideix el seu regnat. Al segon fill, Jaume II li correspondran els antics comptats del Rosselló i la Cerdanya així com les Illes Balears. Són els anys del Regne de Mallorca, entre 1276 i 1349. Després de la mort de Jaume III, nét de Jaume II, els territoris són reincorporats a la Corona d’Aragó.\nUna nova volta de rosca esdevé després del Tractat dels Pirineus que va posar fi a la Guerra dels Trenta Anys, signat per Felip IV d’Espanya i Lluís XIV de França. Espanya va perdre part del Comtat de la Cerdanya així com la totalitat del Comtat del Rosselló; i Perpinyà va ser incorporada al Regne de França. Des de llavors, Perpinyà ha estat considerada, d’una manera o altra, capital de la Catalunya Nord, denominació donada als territoris de parla catalana perduts per Espanya després del Tractat dels Pirineus.\nVISITAR PERPINYÀ EN 1 DIA.\nPerpinyà va ser durant segles una ciutat emmurallada. I encara que res queda d’aquell mur que envoltava l’avui centre històric de la població sí que podem visitar la que era la porta principal de la ciutat. És el Castellet, monument històric des de 1889 i símbol de Perpinyà.\nEs tracta d’un bonic edifici conegut com Casa Pairal i que exerceix les funcions de Museu d’història de la ciutat. Aquí podrem començar-nos a familiaritzar amb Perpinyà, que va ser la capital del Regne de Mallorca entre els anys 1276 i 1344. D’aquell període històric visitarem més tard un altre dels monuments que cal veure a Perpinyà: el Palau dels Reis de Mallorca.\nNo obstant això, el Castellet és bastant anterior, doncs va ser alçat en temps de Pere IV d’Aragó el 1368, utilitzant maons vermellosos per a la seva construcció. Després de diverses remodelacions, el Castellet de Perpinyà va acomplir funcions de presó d’estat després del Tractat dels Pirineus pel qual Espanya va perdre part del seu territori en favor de França.\nAvui en dia, com hem dit, el Castellet és un dels museus més estimats per als perpinyanesos. No en va, ens explica sobre la seva història i la seva cultura. Val la pena i, a més, des de dalt de la seva torre es gaudeix d’unes meravelloses vistes de la ciutat.\nLLOTJA DE MAR I AJUNTAMENT.\nDes del Castellet prenem el Carrer Louis Blanc per arribar, de seguida, a la Llotja de Mar, un altre dels vestigis que cal veure a Perpinyà d’aquella daurada època en què va ser capital del Regne de Mallorca.\nLa Llotja de Mar és un bonic edifici gòtic de finals del segle XIV que exercia les funcions de consolat de la mar i borsa de comerç. Quelcom indispensable per a una ciutat amb una important vocació comercial. Eren habituals aquest tipus d’edificis en les principals ciutats de la corona Catalano-Aragonesa. De fet, podem trobar edificis similars a Barcelona, València o Mallorca. Els pòrtics apuntats i les belles i decorades finestres del primer pis són típiques del gòtic català.\nAl costat de la Llotja de Mar se situa l’Hotel de Ville. És a dir, l’ajuntament de la ciutat. Es localitza en un altre bonic edifici gòtic del segle XIII. Al pati porticat no us podeu perdre una de les més belles obres del famós escultor de la Catalunya nord, Arístides Maillol: la Mediterrània. Val la pena, a més, entrar al excels Saló de Noces de l’Ajuntament, d’entrada lliure i de decoració exquisida.\nBusquem ara fa un estret carreró, de nom Rue de la Main de Fer. Aquí trobem un dels habitatges civils més belle d’aquell període històric on la ciutat va prosperar gràcies al comerç tèxtil i l’exportació. La Casa Xanxo era la rica mansió palatina d’un empresari d’èxit de la Perpinyà de principis del segle XVI. Cal aturar-se en l’acurada ornamentació de les finestres i el fris de la façana principal, on es representen els pecats capitals.\nL’interior és també d’entrada lliure i encara que no sigui especialment interessant el seu contingut, sí que val la pena fer-li un cop d’ull per tal de saber com era un habitatge palatina de l’època d’esplendor de Perpinyà.\nCATEDRAL DE SANT JOAN BAPTISTA I CEMENTIRI.\nMolt a prop de la Casa Xanxo trobem la Catedral de Sant Joan Baptista. No espereu trobar la típica catedral gòtica francesa tan habitual a la Ille de France o rodalies. Per descomptat, la catedral de Perpinyà no pot competir amb les d’Amiens o Reims. No obstant això, us asseguro que val la pena visitar-la.\nEs tracta d’un temple d’una sola nau i amb moltes capelles laterals, encara que inicialment quan va ser alçada a principis del segle XIV disposava de tres naus. L’església de Sant Joan Baptista va ser ascendida a la categoria de Catedral a partir de 1601. A les capelles laterals podem conèixer un bon nombre de bonics retaules barrocs, amb els seus daurats i querubins, com és habitual d’aquest estil.\nAl costat de la Catedral es localitza el Cementiri, que és l’únic claustre-cementiri entre les catedrals franceses. Un claustre gòtic, per cert, que ens mostra quatre galeries d’enormes dimensions. No obstant això, encara que l’horari d’obertura és de 11 a 17.30 segons el rètol de la porta, el claustre roman tancat i només el podem visualitzar des de les finestres que donen a la Rue Almirall Ribeil. Menys és res.\nTornem a passar per davant de la Llotja de Mar per buscar la Rue Mailly. Allà es localitza el més important dels museus que cal veure a Perpinyà: el Museu Haycinthe Rigaud o Jacint Rigau. Aquest museu que ha estat renovat recentment porta el nom de Haycinthe Rigaud, un dels artistes més importants de Perpinyà. A l’interior, com no podria ser d’altra manera, podrem conèixer algunes de les seves pintures més conegudes, inclosos diversos dels autoretrats que va pintar. La veritat és que es tracta d’un pintor barroc que mereixeria molta més fama de la que en realitat té. La seva manera de pintar recorda en ocasions a Rembrandt, del que sembla que Rigaud era admirador. Més enllà de l’obra de l’artista que dóna nom al museu, en aquest edifici podrem trobar una completa representació de l’art rossellonès amb ales dedicades als períodes gòtic, barroc i modern. No hi falta l’obra dels artistes més importants de la regió, així com d’altres autors francesos i algun forà, com un llenç del mateix Pablo Picasso. Aquí trobarem diverses escultures d’Arístides Maillol, inclosa una estilitzada Eva amb la seva poma.\nPer cert, amb l’entrada podreu demanar una interactiva tablet que mostra el context històric i artístic de les obres més interessants del museu, en espanyol (i en català també).\nHem deixat per a la tarda la visita al més important dels monuments que cal veure a Perpinyà. Em refereixo al Palau dels Reis de Mallorca. És també el que es troba més allunyat del centre històric ja que va ser alçat en un suau turó al sud de la ciutat. En realitat, a no més de quinze minuts a peu de la Llotja de Mar.\nEl Palau dels Reis de Mallorca va ser alçat en temps de Jaume II, segon fill de Jaume I el Conqueridor i que va rebre del seu pare part del seu regne. En concret, Mallorca i el que avui és la Catalunya Nord. Perpinyà es va convertir en capital del Regne de Mallorca i el monarca va manar alçar un palau-fortalesa digne de la seva posició. Es tracta d’un palau gòtic, de finals del segle XIII. És a dir, que va ser construït ja a la fi de l’Edat Mitjana. Podrem conèixer diverses de les seves dependència així com les seves dues capelles superposades i la Torre de l’Homenatge, des d’on es gaudeix d’unes vistes privilegiades no només de la ciutat sinó de tota la regió. Al nord de Perpinyà destaca el cim nevat del Canigó, la muntanya més mítica de la Catalunya Nord.\nI amb la visita al Palau dels Reis de Mallorca acabem el nostre recorregut per la capital del Rosselló, la regió històrica que va passar a mans franceses després del Tractat dels Pirineus.\nON DORMIR A PERPINYÀ.\nVal la pena fer nit a Perpinyà, per tal de gaudir del seu ric patrimoni. A més, suposa una molt bona base per conèixer alguns dels llocs que es troben propers i que tenen molt interès, com Cotlliure, Elna, Ceret o Prades de Conflent.\nHOTEL DE FRANCE. Nosaltres vam dormir a l’hotel de gamma mitjana que té en la seva localització, a un minut del Castellet, una de les seves millors virtuts. Vam gaudir d’una habitació triple, molt àmplia i amb comoditats diverses. L’esmorzar és complet i amb productes naturals que sempre s’agraeix. És una de les millors opcions dins dels allotjaments de nivell mitjà. Podeu mirar els preus en aquest enllaç.\n3 thoughts on “PERPINYÀ. Passeig per la capital de la Catalunya Nord.”\nMolt interessant i complert.


La Selva TV - Manteniment de la piscina del centre Ventijol\nEl cost, valorat en 30.000 euros, l'assumeix actualment l'Ajuntament de Blanes amb una aportació de 23.000 euros. Els 7.000 restants l'assumeix l'associació de Pares i Mares a través del pagament d'una quota per alumne. La piscina en funcionament des del 2001 permet que persones amb discapacitat puguin fer tractaments terapèutics. L'elevada temperatura de l'aigua permet sessions més llargues que no pas en una piscina convencional.\nDes del Centre es busca un finançament de 8.000 euros. Amb aquesta idea van proposar en el passat Consell d'Alcaldes un conveni a través del Consell Comarcal per tal que els Ajuntaments amb alumnes inscrits en el centre contribueixin de manera proporcional al seu manteniment.


Octubre | 2013 | Malgrat tot\nEn Paul Greengrass té una gran habilitat: crear productes fílmics ben atractius que, a la vegada, no són vulgars ni lleugers.\nDesprés de grans pel·lícules com ‘Bloody Sunday’, ‘United 93’ o dues de la saga de Bourne, ara n’estrena una altra de colossal: ‘Captain Phillips’.\nS’hi narra el segrest d’un vaixell nordamericà per part d’uns “pirates” somalís. La interpretació, magnífica. Les imatges d’acció (l’aproximació i assalt al vaixell) impressionants. La voluntat de transmetre’t la tensió absolutament reeixida.\nEl gran encert de la peli és que no es limita a donar el punt de vista del capità assaltat sinó que prèviament t’ha ‘presentat’ els protagonistes somalís i les circumstàncies que els condicionen la vida.\nPerò per si algú s’havia despistat, i és a punt de veure el desenllaç com un final feliç, arriben els demolidors minuts finals que, pràcticament sense diàleg, ho diuen tot: sha ‘guanyat’, sí; però no s’ha guanyat res. El nostre món és ple de desequilibris i drames. Posar fi al segrest -una bona notícia, és clar, per als afectats- no altera, en res, aquest marc de fons. I tot el poder desplegat al servei de l’alliberament es revela com el que és: immensament impotent.\nEtiquetes: Pirates, Somàlia


Una dona que va acusar Eduard Pujol d’assetjament sexual, a un pas de ser jutjada – La Bústia\nPer Redacció / La Bústia 19 de gener de 2022 a les 10:55 0 218 Visites\nUn jutjat de Barcelona ha deixat a un pas d’anar judici una de les dones per acusar falsament d’assetjament sexual el llavors diputat martorellenc de Junts per Catalunya (JxCat) Eduard Pujol.\nDesprés que la dona ho denunciés davant del partit, Pujol va deixar els seus càrrecs polítics l’octubre de 2020. Posteriorment, l’exdiputat i periodista va denunciar la dona per difamació i falses acusacions i el partit el va restituir de militància.\nAra el jutjat veu indicis de veracitat per jutjar-la, segons ha avançat ‘El País’ i han publicat diversos mitjans. En concret, el jutge dona de termini fins a finals de gener perquè la fiscalia, l’acusació particular i la defensa demanin arxivar la causa, noves diligències o presentin els seus escrits per anar a judici.\nLa resolució judicial exposa que hi ha indicis que la dona va mantenir relacions sexuals esporàdiques amb Pujol entre agost del 2018 i gener del 2019. “Aprofitant la condició de diputat parlamentari de Pujol, el 19 de febrer del 2019 va iniciar accions de pressió, atemoriment i difamació contra ell a través de missatges que li dirigia per Whatsapp i publicacions en xarxes socials perquè ell no decidís acabar la relació personal entre els dos”.\nFins a finals del 2019 li va enviar uns 3.400 missatges d’aquest tipus amb frases com “ara penjaré una foto feta per mi amb elements teus”, “ja n’he penjat una, seguim…, avui el que no dormiràs seràs tu”, “t’has pres la pressió?”, “tens por?” o “tindràs un dia mogut”. Els missatges anaven acompanyats de les imatges que li advertia que publicaria en xarxes socials com Instagram. D’aquesta manera, “aconseguia el seu propòsit de noves trobades, a les quals accedia Pujol per demanar-li que retirés les converses privades i imatges que publicava amb voluntat d’atemoriment i difamació”.\nA partir de l’abril del 2019 la dona va començar a presentar-se en aquestes xarxes i missatges com una “víctima” de Pujol, i “li imputava falsament actes d’agressió”. El 26 d’octubre del 2020 es va dirigir a JxCat “afirmant que havia estat objecte d’assetjament sexual” per part de Pujol, cosa que va provocar la seva dimissió dels càrrecs polítics que tenia.\nSuspensió i restitució\nJunts per Catalunya el va suspendre de militància i va deixar l’acta de diputat. El gener del 2021 va denunciar aquest cas i un altre a la justícia, mentre que les dues suposades víctimes no van denunciar el cas ni a la policia ni als jutjats. El 14 de febrer de 2021, Pujol ja no va formar part de la llista electoral de JxCat a les eleccions al Parlament.\nEl juny passat, JxCat va decidir restituir-lo de militància. Llavors va afirmar que és un gest “important, a la vegada que insuficient” i que “sempre he manifestat que soc innocent del que se’m pretenia acusar i que ho demostraria”. Per això considera que la restitució de la militància és “un primer pas” cap a la seva “rehabilitació pública”. També que esperava que “el meu testimoni serveixi per fer les coses bé i que la lluita contra qualsevol classe d’assetjament, d’agressió o de violència –especialment a la dona– es faci evitant judicis mediàtics precipitats que, sense cap base, lesionen persones i trajectòries vitals”.\nFotografia i font: Eduard Pujol en una roda de premsa al Parlament, el setembre del 2020 [ACN]